

NT310 – Profesionalna komunikacija

**Projektni zadatak**

Profesor:

Danijela Ljubojević

Student:

Nikola Tasić

3698

Niš, 2022.

# 

# I deo projekta

# ELABORAT O PRIPREMI I ORGANIZOVANJU PREZENTACIJE

# Tema prezentacije

## Detaljno predstavljanje teme

Tema za ovu prezantaciju je kratak opis istorije UNIX sistema od samog začeća preko evolucije u Linux i BSD i modernih vremena. UNIX je operativni sistem kreiran od strane inženjera u Bell Labs-u u SAD. Fiozofija ovog sistema, za razliku od prethodnih, je bila da korisnici kombinovanjem manjih programa koji su dizajnirani da “rade jednu stvar i tu stvar dobro” rešavaju kompleksne zadatke. Ovo je bilo donekle revolucionarno jer su programi mogli međusobno da komuniciraju i mogli biti inicijalno manji što je bilo veoma začajno za vremenski period gde su hardverski resursi bili veoma skupi.

Takođe ćemo se dotaći početka i razvoja Free Software Foundation-a i GNU projekta i celog “opensource” pokreta koji se okupio oko njega i Linux kernela. GNU je rekurentna skraćenica za “GNU is not UNIX” odnosno za projekat koji je pokrenuo Richard Stallman početnom 80-ih godina koji je kolekcija opensource programa koji predstavljaju osnovne funkcionalnosti opensource (i besplatnog) operativnog sistema. Zajedno sa Linux kernelom čini GNU/Linux operativni sistem ili češće, iako nepravilno, samo Linux.

## Cilj prezentacije

Cilj prezentacije je kao što smo već pomenuli da da kraći uvod u istoriju UNIX-a i operativnih sistema proisteklih iz UNIX-a.

## Izbor teme

Izbor teme se sveo na činjenicu da meni lično puno znači projekat o kome ću pričati i nada da ću svojom prezentacijom povećati interesovanje ljudi za nešto što nama, programerima, iako ne svima direktno veoma znači.

# Priprema prezentacije

## Značaj pripreme prezentacije

Svaka prezentacija bez obzira na temu, zahteva određenu pripremu. Prezentacija je

vizuelni doživljaj koji ne zavisi samo od onog što je napisano na slajdovima nego i od načina na koji t komunikator prezentuje. Ključ dobro prezentacije je priprema.

Priprema prezentacije

Pripremu prezentacije izvršio sam prateći sledećih pet koraka:

### Određivanje teme

Određivanje teme deluje kao jedan od lakših zadataka, ali usled toga što imam dosta interosovanja u oblsti IT bilo je teško odabrati jednu. Takođe treba odabrati temu koje neće biti suvoparna i dosadna slušaocima. Sebe ne smatram nekim preterano dobrim govornikom tako da mi je odabir zanimljive teme jako bitan.

### Kreiranje teza

Bez određene strukture prezentacije I načina prezentovanja ne može se doći do kvalitetnog prezentovanja. Publiku tj. slušaoce prezentacije je potrebno zainteresovati, držati im pažnju i podstaći ih na dijalog ukoliko je on deo prezentacije.

Pisanje govora

Ovo je korak koji se obično savetuje kao pripremni korak. Ja lično volim da ga izbegnem jer ne želim da moje prezentovanje bude “isprogramirano” volim da imam dinamiku i slobodu da mogu da potencijalno napravim tangete i pričam o nekim drugim stvarima koje su ili nisu relevatne za konkretnu temu.

## Trajanje pripreme

Priprema može u zavisnosti od toga koliko sam upoznat sa temom trajati od par sati do prezentovanja bez pripreme. Samo kreiranje prezentacije i istraživanje teme je za meni bliske teme sasvim dovoljno.

# Publika

## Ko su slušaoci i koliko će ih biti?

Slušaoci su studenti, kolege sa fakulteta i predmetni profesor. Očekuje se da će ih biti između 10 i 20.

## Koji je nivo njihovog obrazovanja?

Ljudi koji će prisustvovati prezentaciji su obrazovani ljudi sa visokim obrazovanjem ili

su još uvek studenti.

## Šta očekuju od prezentacije?

Slušaoci očekuju jednostavnu prezentaciju koja će im dati neke informacije o UNIX-u, međutim postoje i oni kojima će se ova prezentacija učiniti dodasnom.

## Šta znaju o temi?

Nekolicini studenata ova tema će biti interesantna, dok će biti onih kojima ove informacije nisu relevatno i stoga ne znaju ništa o tome.

## Kakve stavove imaju o temi?

Slušaoci su ili oduševljeni temom i imaju veliku pristrasnost ili jednostavno nikada nisu imali interesovanja.

# Tip publike

## Studenti

Studenti kao tip publike su osobe među kojima ima podjednako onih koji žele da uče što više i onih što će učiti ili čiti nešto samo kada je to neizbežno. Dakle kako bi zainteresovao obe strane tj. podtipove studenata potrebno je dobro osmisliti prezentaciju i imati dobro pripremljen nastup.

# Pamćenje publike

Prezentacija na kojoj publika upamti više neku anegdotu ili bili šta drugo što nije ciljani deo prezentacije je neuspešna prezentacija. S toga nije pametno počinjati prezentaciju anegdotama i nastojati da od prezentacije govornik stvori neozbiljnu atmosferu.

Publici treba na samom uvodu objasniti šta će čuti u narednom izlaganju I onda kroz

izlaganje postepeno im ulivati nove I zanimljive argumente koji će držati pažnju publike. Ukoliko bi razgovor počeo nekom pričom koja je moža I na neki način povezana sa temom prezentacije, publika bi se radije sećala tog događaja neko svrhe prezentacije na kraju.

Publici je potrebno od samog početka predstaviti ono o čemu će se pričati cele

prezentacije pa će se oni tokom prezentacije sećati da je to glavna tema I upamtiće sve što je potrebno.

# Okruzenje i ambijent prezentacije

Važno je biti upoznat sa okruženjem u kome se prezentuje. Važno je pripremiti potencijalne rekvizite koje koristimo u toku prezentacije (projektor, laptop, laserski pokazivač itd.). Takođe je važno ako je to potrebno osmisliti kretanje kroz prostoriju tako da nije loše obići mesto gde će se održavati prezentacija radi prostog upoznavanja sa okolikom. Takođe je dobro znati kome se obratiti ukoliko bude bilo tehničkih problema.

# Vizuelna i audio vizuelna pomagala

Vizuelna i audio pomagala pomažu u prezentovanju. Vizuelna pomagala ističu ono što

govorimo i daju mu veću vrednost.

Za realizaciju ove prezentacije potreban je adekvatan laptop i priključci koji bi mu omogućili da se poveže na na projektor koji će prikazivati prezentaciju. Prezentacija je naravno izvodljiva i bez projektora ali sa njim će biti mogo lakše.

# III deo projekta

# ANALIZA JEDNOG PRIMERA SNIMLJENOG PREZENTOVANJA – VIDEO SNIMKA

Primer video materijala: [Principles of Technology Leadership | Bryan Cantrill | Monktoberfest 2017](https://www.youtube.com/watch?v=9QMGAtxUlAc)

# Šta je u datoj prezentaciji prezentovano?

U prezentaciji Bryan Cantrill, tada programer Joyent-a, priča o principima vođstva u velikim IT kompanijama (Amazon, Facebook itd.) i o tome kako su mnogi skrenuli sa moralnog puta kada je u pitanju vođstvo i direkcija kompanije.

Takođe ima par paralela sa moralnim principima vođstva koij povlači iz američke deklaracije nezavisnosti i njenog dubokog licemejra kada je u pitanju ljudska sloboda.

# Zbog čega ste odabrali baš taj primer?

Ovaj primer sam odabrao iz prostog razloga jer sam veliki Bryan-ov fan pre svega kao čoveka ali i kao i inženjera i veoma sam pomno pratio njegov lik i delo u poslednjih par godina.

Takođe, mislim da su principi vođstva u kompanijama jako važni za zaposlene jer oni daju smisao i neki viši cilj radu. Taj viši cilj prevazilazi platu i lično ostvarenje i nekad ume da bude najjači motivator kada je u pitanju kvalitet.

# Šta je u prezentaciji bilo dobro?

Bryan je odličan govornik sa višegodišnjim iskustvom. Ja lično ne mogu da nađem zamerku na njegovo prezentovanje. Uvek je veoma precizan sa šalama u smislu da ume zapravo da zasmeje publiku i izazove oduševljenje a ne samo da izazove blag smešak. Takođe njegova sposobnost da prenese istorijski tačne činjenice i održi tok prezentacije dodavajući beskonačno mnogo sitnih detalja koju mi naizgled nasumično padaju na pamet je neverovatna.

Pored svega, naravno, ova prezentacija daje dosta informacija o tadašnjem stanju kada je u pitanju vođstvo u najvećim IT kompanijama pored naravno sat vremena zabave. To je zapravo i ključno - čovek upije pregršt informacija bez ikakvog truda.

# Da li vam se nešto posebno dopalo i zbog čega?

Milsim da sam u prethodnom tekstu naveo dosta stvari koje mi se izuzetno dopalo i stvarno mi je teško da se odlučim za jednu konkretnu stvar.

# Šta ste naučili iz tog primera?

Iza uspešnog govorika se kriju godine i godine iskustva u polju relevatnom za temu prezentacije. Ne samo godine i godine iskustva rada u polju nego pregršt prezentovanja generalno koje daju govorniku osećaj za publiku i konekciju sa istom što je kod Bryan-a apsolutno izvanredno.